stanford-oval/wikipedia huggingface dataset:
มหาสงครามหุบเขาแห่งสายลม

มหาสงครามหุบเขาแห่งสายลม (ญี่ปุ่น: 風の谷のナウシカ; โรมาจิ: Kaze no Tani no Naushika) เป็นภาพยนตร์อนิเมะญี่ปุ่นแนวหลังหายนะและแฟนตาซี ฉายเมื่อ ค.ศ. 1984 เขียนบทและกำกับโดย ฮายาโอะ มิยาซากิ สร้างจากมังงะชื่อเดียวกันของเขาเมื่อ ค.ศ. 1982–94 ภาพยนตร์สร้างโดยท็อปคราฟต์ และจัดจำหน่ายโดยบริษัทโทเอ ผู้แต่งเพลงประกอบ โจ ฮิซาอิชิ ร่วมงานกับมิยาซากิครั้งแรกในภาพยนตร์เรื่องนี้ ให้เสียงตัวละครโดย สึมิ ชิมาโมโตะ, โกโร นายะ, โยจิ มัตสึดะ, โยชิโกะ ซาคาคิบาระและอิเอะมาซะ คายูมิ ภาพยนตร์ดำเนินเรื่องในโลกอนาคตหลังนิวเคลียร์ เล่าเรื่องราวของ นาอุซิกา (ชิมาโมโตะ) เจ้าหญิงวัยรุ่นแห่งหุบเขาแห่งสายลมที่พัวพันกับการต่อสู้กับโทลเมเกีย อาณาจักรที่พยายามใช้อาวุธโบราณเพื่อกำจัดป่าที่เต็มไปด้วยแมลงกลายพันธุ์ขนาดยักษ์
ภาพยนตร์ฉายในญี่ปุ่นเมื่อวันที่ 11 มีนาคม ค.ศ. 1984 ได้รับการตอบรับที่ดีจากนักวิจารณ์ โดยชมในส่วนของเนื้อเรื่อง, แก่นเรื่อง, ตัวละครและแอนิเมชัน ภาพยนตร์เป็นอะนิเมะญี่ปุ่นยอดเยี่ยมเป็นอันดับสองจากการสำรวจที่เผยแพร่โดยหน่วยงานด้านกิจการวัฒนธรรมของญี่ปุ่นเมื่อ ค.ศ. 2007 ถึงแม้ว่าภาพยนตร์จะสร้างก่อนสตูดิโอจิบลิจะก่อตั้ง แต่ก็มักถูกมองว่าเป็นงานของจิบลิและวางหน่ายร่วมกันในรูปแบบดีวีดีและบลูเรย์
เรื่องย่อ

เรื่องราวเกิดขึ้นในช่วง 1,000 ปีหลังจากเหตุการณ์  "Seven Days of Fire" เหตุการณ์ที่ทำลายอารยธรรมมนุษย์และระบบนิเวศของโลก กลุ่มผู้คนที่กระจัดกระจายถูกแบ่งแยกจากกลุ่มอื่นด้วย "ทะเลเน่า (Sea of Decay)" (fukai ในภาษาญี่ปุ่น) เกิดป่าของเชื้อรามีพิษ ที่เป็นศูนย์ของเหล่าแมลงขนาดยักษ์มากมาย มนุษย์จำเป็นต้องใส่หน้ากากเพื่อป้องกันไอพิษจากป่า
นาอุซิกา (Nausicaä) เป็นชื่อของเจ้าหญิงในประเทศเล็กๆ แห่งหนึ่งซึ่งตั้งอยู่ ณ หุบผาสายลม ดำเนินชีวิตอยู่อย่างสงบสุขบนผืนดินที่ยังอุดมสมบูรณ์ผืนน้อยๆ นาอุซิกา พยายามที่จะค้นหาสาเหตุของปรากฏการณ์นี้ และหวังจะหาหนทางในการอยู่ร่วมกัน แต่ผู้คนในเมืองอื่นๆ กลับไม่เห็นด้วยและต้องการทำลายล้างป่าและ Sea of Decay จนเกิดเป็นสงครามครั้งใหญ่ กับภารกิจของเจ้าหญิงตัวน้อยๆ ที่มีภารกิจแห่งการประนีประนอม
ท้ายที่สุดแล้ว นาอุซิกา (Nausicaä) ได้พบว่าภายใต้ป่านั้นมีอากาศบริสุทธิ์ และแท้จริงแล้วป่าได้ช่วยกรองพิษซึ่งก่อให้เกิดแหล่งน้ำสะอาดใต้พื้นดิน
มังงะ

เนาซิก้า เวอร์ชันมังงะของมิยาซากิ ถูกเขียนขึ้นมากว่า 13 ปี ก่อนจะหยุดไปเพื่อทำภาพยนตร์กับสตูดิโอจิบลิ ได้รับการตีพิมพ์ในนิตยสาร Animage ของโทคุมะ โชเท็น ซึ่งตอนแรกได้รับตีพิมพ์ในเดือน กุมภาพันธ์ พ.ศ. 2525 และตอนสุดท้ายในเดือน มีนาคม พ.ศ. 2527 ไม่ต้องสงสัยเลยว่า เรื่องราวในมังงะนั้นไปไกลและซับซ้อนกว่าในภาพยนตร์มากทีเดียว  ในภาพยนตร์ เป็นการเล่าเรื่องอย่างหยาบๆ ซึ่งตรงกับ 1 ใน 4 ส่วนแรกของมังงะ และมีการปรับเปลี่ยนเรื่องบางส่วนให้เข้ากับความเป็นภาพยนตร์
จุดแตกต่างที่เห็นได้ชัดเจนก็คือ – สีสันของสิ่งแวดล้อมต่างๆ ในมังงะจะมีความสลับซับซ้อนกว่าในภาพยนตร์ เนาซิก้า เป็นตัวละครที่แสดงการมีพลัง มีอำนาจ ขณะที่แง่มุมด้านทักษะความสามารถไม่ค่อยได้รับการขยายความมากนัก
Mehve

Mehve (ญี่ปุ่น: メーヴェ) มีความหมายถึงเครื่องบิน/เครื่องร่อนที่นั่งหรือโดยสารได้คนเดียว แม้ไม่ได้ติดอาวุธ แต่นักบินก็สามารถกว้างหรือหย่อนระเบิดลูกเล็ก เพื่อสร้างความสับสนให้กับศัตรูได้ มีความยาวปีกถึงปีกอยู่ที่ 4 เมตรโดยประมาณ ไม่มีสิ่งป้องกันตัวเมื่อนักบินร่อนอยู่ในอากาศ แม้ว่าคุณสมบัติการใช้งานของมันจะไม่กระจ่างชัดนัก มันก็เคลื่อนได้ช้าเพียงพอที่นักบินจะขึ้นไปและควบคุมมันโดยไม่ต้องใช้อะไรอื่นนอกจากสองแขนและน้ำหนักตัว mehve ยังมีคุณสมบัติ V/STOL คือมีระยะการบินขึ้นและลงจอดที่สั้น ชื่อ 'mehve' ของมันมาจากคำภาษาเยอรมันว่า 'Möwe' ซึ่งหมายถึง 'นกนางนวล' เป็นชื่อได้มาจากรูปร่างและสีขาวของมัน
เป็นที่น่าสังเกตว่า หุบผาสายลม อยู่ใกล้กับทะเล ดังนั้น จะมีลมที่พัดจากทะเลอยู่ตลอดเวลา ซึ่งจะช่วยป้องกันผู้คนจากบรรยากาศที่เป็นพิษของทะเลเน่าได้ และเมื่อเร็วๆ นี้ Japanese-led OpenSky Project สามารถผลิต Mehve ที่ใช้งานจริงได้แล้ว
อดีตที่พำนักของเติ้งเสี่ยวผิง

| อดีตที่พำนักของเติ้งเสี่ยวผิง |
| --- | --- |
邓小平故居
อดีตที่พำนักของเติ้งเสี่ยวผิง
แสดงแผนที่มณฑลเสฉวนแสดงแผนที่ประเทศจีน
ข้อมูลทั่วไป
ประเภท: บ้านพื้นเมืองดั้งเดิม
สถาปัตยกรรม: สถาปัตยกรรมจีน
ที่ตั้ง: เมืองเซี่ยซิง, อำเภอกว่างอัน, กว่างอัน, เสฉวน
ประเทศ: ประเทศจีน
พิกัด: 30°31′28″N 106°38′38″E﻿ / ﻿30.524461°N 106.643809°E﻿ / 30.524461; 106.643809
เจ้าของ: รัฐบาลกว่างอัน
ข้อมูลทางเทคนิค
พื้นที่แต่ละชั้น: 833.4 m2 (8,971 sq ft)
อดีตที่พำนักของเติ้งเสี่ยวผิง (จีนตัวย่อ: 邓小平故居; จีนตัวเต็ม: 鄧小平故居; พินอิน: Dèng Xiǎopíng Gùjū) สร้างขึ้นในช่วงปลายราชวงศ์ชิง (ศตวรรษที่ 19) ตั้งอยู่ที่หมู่บ้านไผฟาง เมืองเซี่ยซิง อำเภอกว่างอัน เมืองกว่างอัน มณฑลเสฉวน ประเทศจีน มีพื้นที่ก่อสร้างประมาณ 833.4 m2 (8,971 sq ft) ประกอบด้วยอาคารต่าง ๆ เช่น บ้านเก่า รูปปั้นเติ้งเสี่ยวผิง สถานที่เต๋อเจิ้ง (德政坊) ห้องนิทรรศการวัตถุโบราณ และลานหานหลิน (翰林院子)
เมื่อวันที่ 25 มิถุนายน ค.ศ. 2011 สถานที่นี้ได้รับการขึ้นทะเบียนเป็นแหล่งมรดกทางวัฒนธรรมที่ได้รับการคุ้มครองระดับชาติ
หออนุสรณ์

ในช่วงปลายราชวงศ์ชิง (ศตวรรษที่ 19) บ้านหลังนี้สร้างขึ้นโดยเติ้งเสี่ยวผิงปู่ทวดของเขา เติ้ง ซินเจ้า (邓心早) และปู่ของเขา เติ้ง เค่อต๋า (邓克达) เติ้งเสี่ยวผิงเกิดที่นี่เมื่อวันที่ 22 สิงหาคม ค.ศ. 1904 ในปีที่ 37 รัชสมัยของจักรพรรดิกวังซฺวี่ เขาอาศัยอยู่ที่นี่ประมาณ 15 ปี
คณะกรรมการกลางพรรคคอมมิวนิสต์จีน (CCP) ได้อนุมัติการก่อสร้าง "หอแสดงนิทรรศการที่พำนักของเติ้งเสี่ยวผิง" เพื่อรำลึกถึงการครบรอบ 100 ปีวันเกิดของเติ้งเสี่ยวผิง พิพิธภัณฑ์นี้มีพื้นที่ 10 เอเคอร์ และมีพื้นที่อาคาร 3,800 ตารางเมตร โดยผสมผสานระหว่างสไตล์พื้นบ้านของเสฉวนตะวันออกและสถาปัตยกรรมสมัยใหม่ ด้านนอกของพิพิธภัณฑ์มีความเรียบง่าย สะท้อนถึงบุคลิกที่ไม่โอ้อวดของเติ้งเสี่ยวผิง ทางด้านขวามีหลังคาลาดสามหลังเรียงซ้อนกัน ซึ่งเป็นสัญลักษณ์ของการปฏิวัติของเติ้งเสี่ยวผิงที่มี "สามครั้งล้มและสามครั้งลุก" ส่วนกลางของอาคารมีผนังสูงตั้งตระหง่านขึ้นไปบนฟ้า สื่อถึงความสำเร็จที่ยิ่งใหญ่ของเติ้งเสี่ยวผิงที่ได้สร้างอนุสาวรีย์นิรันดร์ในประวัติศาสตร์มนุษยชาติ และยังสื่อถึงว่าชาวจีนจะสานต่อภารกิจการทำให้ทันสมัยของสังคมนิยมที่มีลักษณะเฉพาะของจีนจนถึงที่สุดภายใต้ธงที่ชัดเจน
การออกแบบสถาปัตยกรรมทั้งหมด จากลาดเอียงไปจนถึงอนุสาวรีย์ และจากอนุสาวรีย์ไปยังลาดเอียง สื่อถึงว่าเติ้งเสี่ยวผิงเริ่มต้นจากคนธรรมดาไปสู่ความยิ่งใหญ่ และจากความยิ่งใหญ่กลับสู่ความธรรมดาอีกครั้ง ในแง่ของวัสดุก่อสร้าง มีการใช้หินแกรนิตและไม้สักเพื่อสื่อถึงบุคลิกที่แข็งแกร่งและยืดหยุ่นของเติ้งเสี่ยวผิง เมื่อวันที่ 13 สิงหาคม ค.ศ. 2004 พิพิธภัณฑ์ได้เปิดอย่างเป็นทางการ และหู จิ่นเทา เลขาธิการพรรคคอมมิวนิสต์จีน และประธานาธิบดีแห่งสาธารณรัฐประชาชนจีน ได้มาเยี่ยมชมพิพิธภัณฑ์และกล่าวสุนทรพจน์
ห้องแสดงนิทรรศการของที่พำนักเติ้งเสี่ยวผิงประกอบด้วยห้องโถงเริ่มต้น, ห้องแสดงสามห้อง, ห้องเก็บของ, ห้องฉายภาพยนตร์ และสิ่งอำนวยความสะดวกอื่น ๆ ที่เกี่ยวข้อง นิทรรศการแสดงแนวคิดการจัดแสดงขั้นสูงของพิพิธภัณฑ์นานาชาติ โดยมีธีมว่า "ฉันเป็นลูกของชาวจีน" นำเสนอวัตถุโบราณอันล้ำค่าจำนวน 170 รายการ, ภาพถ่าย 408 ภาพ, เอกสารมากกว่า 200 ฉบับ, ฉากจำลอง 4 ฉาก และคำบรรยายมัลติมีเดียกว่า 6.2 ล้านคำ โดยผสมผสานเทคโนโลยีขั้นสูงในด้านเสียง แสง และไฟฟ้า เพื่อถ่ายทอดชีวิตของเติ้งเสี่ยวผิง นิทรรศการนี้ได้รับรางวัลพิเศษจากการจัดแสดงที่ดีที่สุด 10 อันดับแรกของระบบพิพิธภัณฑ์แห่งชาติครั้งที่ 6 เมื่อวันที่ 17 พฤษภาคม ค.ศ. 2005 และได้รับรางวัล "รางวัลพิเศษ" ของการจัดแสดงที่ดีที่สุด 10 อันดับแรกของระบบพิพิธภัณฑ์แห่งชาติครั้งที่ 6
การคุ้มครอง

ในเดือนกรกฎาคม ค.ศ. 1997 สถานที่นี้ได้รับการขึ้นทะเบียนเป็นฐานการศึกษารักชาติแห่งชาติ โดยกรมโฆษณาการกลางพรรคคอมมิวนิสต์จีน ในเดือนกุมภาพันธ์ ค.ศ. 1998 เจียง เจ๋อหมิน เลขาธิการพรรคคอมมิวนิสต์จีน ได้เขียนคำว่า "อดีตที่พำนักของเติ้งเสี่ยวผิง" บนแผ่นป้ายแนวนอน เมื่อวันที่ 25 มิถุนายน ค.ศ. 2001 สถานที่นี้ได้รับการขึ้นทะเบียนเป็นโบราณสถานสำคัญระดับชาติภายใต้การคุ้มครองโดยสภาแห่งรัฐสาธารณรัฐประชาชนจีน และเมื่อวันที่ 13 สิงหาคม ค.ศ. 2004 เลขาธิการพรรคคอมมิวนิสต์จีน หู จิ่นเทา ได้เข้าร่วมพิธีเปิดตัวรูปปั้นของเติ้งเสี่ยวผิง ในเดือนพฤษภาคม ค.ศ. 2008 อดีตที่พำนักของเติ้งเสี่ยวผิงได้รับรางวัลพิพิธภัณฑ์ระดับชาติชุดแรกจากสำนักงานมรดกวัฒนธรรมแห่งชาติ
ประติมากรรมของเติ้งเสี่ยวผิงในหออนุสรณ์
อายากะ โอฮาชิ

| อายากะ โอฮาชิ |
| --- | --- |
大橋 彩香
เกิด:  (1994-09-13) 13 กันยายน ค.ศ. 1994 (30 ปี) จังหวัดไซตามะ ประเทศญี่ปุ่น
อาชีพ: นักพากย์, นักร้อง
องค์การ: โฮริโปรอินเตอร์เนชันแนล
ส่วนสูง: 159.7 ซม.
อายากะ โอฮาชิ (大橋 彩香, 13 กันยายน 1994 - ) เป็นนักพากย์ นักร้อง และ มือกลอง ชาวญี่ปุ่น
เกิดที่จังหวัดไซตามะ และโตที่โตเกียว  สังกัดโฮริโปรอินเตอร์เนชันแนล ค่ายเพลง Lantis
พระยายะหริ่ง (นิตีมุง)

พระยายะหริ่ง (นิตีมุง) (มลายู: Nik Timun) ทางการสยามเรียกว่า แตง เป็นเจ้าเมืองยะหริ่งคนที่ 5 ในช่วงปี พ.ศ. 2397-2427 พระบาทสมเด็จพระจอมเกล้าเจ้าอยู่หัวทรงโปรดเกล้าฯ แต่งตั้งปกครองเมืองยะหริ่งต่อจากพระยายะหริ่ง (สุลต่านเดวา) และแต่งตั้งนิเมาะ น้องชายต่างมารดาเป็น "รายามุดา" โดยเมืองยะหริ่งในสมัยนั้นเป็นหนึ่งในเจ็ดหัวเมืองประเทศราชมลายูปัตตานีของสยาม
| พระยายะหริ่ง (นิตีมุง) |
| --- | --- |
เกิด: วังยะหริ่ง(นิยูโซฟ)
สุสาน: ป่าหลวง ตำบลยามู อำเภอยะหริ่ง จังหวัดปัตตานี
สัญชาติ: มลายู
ตำแหน่ง: เจ้าเมืองยะหริ่ง
บุตร: 4 คน
บิดามารดา: พระยายะหริ่ง (นิยูโซฟ) (บิดา)
ประวัติ

พระยายะหริ่ง (นิตีมุง) เป็นบุตรคนโตของพระยายะหริ่ง (นิยูโซฟ) อดีตเจ้าเมืองปัตตานีและเจ้าเมืองยะหริ่ง เมื่อได้รับโปรดเกล้าฯ แต่งตั้งเป็นพระยาเมืองแล้ว ได้ว่าราชการเมืองอยู่ที่วังของพระยายะหริ่ง(นิยูโซฟ) ผู้เป็นบิดา ครั้นพระยายะหริ่ง (นิตีมุง) ถึงแก่พิราลัย จึงได้โปรดเกล้าฯ แต่งตั้งนิเมาะ น้องชายต่างมารดาเป็นพระยายะหริ่งแทน โดยได้รับบรรดาศักดิ์เป็นพระยาพิพิธเสนามาตยาธิบดีศรีสงคราม เจ้าเมืองยะหริ่ง ต่อมาได้รับบรรดาศักดิ์เป็นพระยาพิบูลเสนานุกิจพิชิตเชษฐภักดี (นิเมาะ) ในตำแหน่งจางวางกำกับราชการเมืองยะหริ่ง
บุตร-ธิดา

พระยายะหริ่ง (นิตีมุง) มีบุตรธิดา 4 คน ได้แก่
1. พระวิเศษวังษา (นิกูวง) ในสมัยพระวิเศษวังษาได้ร่วมกับรายาสาบันบริจาคที่ดินเพื่อสร้างที่ว่าการอำเภอยะหริ่ง
1.1.นิสกรูว อับดุลบุตร
1.1.1.นิมะ
1.1.2.นินะฮ
1.1.3.นิเมาะ
1.2.นิตีมุง  สนิบุตร
1.3.นิเนาะ สนิบุตร
1.3.1.ตูแวซง สะดี
1.3.2.ตูแวแย
2. ตวนเซาะ อัลยุฟรี
2.1.ซัยยิดอุมา  อัลยุฟรี
3. กูบอซู สนิบุตร
3.1.ตวนสปีเย๊าะ สนิบุตร
3.1.1.ตวนกรือเมาะ หะยีนิเยะ
3.1.2.ตวนกูตง อัลอาตัส
3.1.2.1 ตวน ชารีฟะห์ สะรีเปาะฮ อัลอาตัส
3.1.2.2 ตวน ชารีฟะห์ เซาะ อัลอาตัส
3.2.ตวนตือเงาะห์
3.3.ตวนกือจิ  แสแร
4. ไม่ทราบชื่อ
ซูเปอร์มูน

ซูเปอร์มูนในวันที่ 19 มีนาคม พ.ศ. 2554 (รูปทางด้านขวา) เทียบกับดวงจันทร์ในวันที่ 20 ธันวาคม พ.ศ. 2553 (รูปทางด้านซ้าย) เมื่อมองจากโลก
ในทางดาราศาสตร์ ซูเปอร์มูนเป็นจันทร์เพ็ญหรือจันทร์ดับซึ่งเกิดขึ้นพร้อมกับการเข้าใกล้โลกของดวงจันทร์ ระยะห่างระหว่างโลกกับดวงจันทร์แตกต่างกันไปแต่ละเดือนอยู่ระหว่าง 354,000 และ 410,000 กิโลเมตร เนื่องจากวงโคจรรูปวงรีของดวงจันทร์
การจำกัดความ

ชื่อ ซูเปอร์มูน ประดิษฐ์โดยโหราจารย์ ริชาร์ด นอลล์ ใน ค.ศ. 1979 (พ.ศ. 2522) โดยจำกัดความว่า
| 0 | 1 | 2 |
| --- | --- | --- |
| “ | ...จันทร์ดับหรือจันทร์เพ็ญซึ่งเกิดขึ้นเมื่อดวงจันทร์อยู่ที่หรือเข้าใกล้ (ในขอบเขต 90% ของ) ระยะใกล้โลกที่สุดในวงโคจร (จุดโคจรใกล้สุดจากโลก) หากกล่าวโดยย่อ โลก ดวงจันทร์ และดวงอาทิตย์ทั้งหมดเรียงตัวอยู่ในแนวเดียวกัน โดยดวงจันทร์อยู่ในระยะใกล้โลกที่สุด | ” |
— 
(วลี "ในขอบเขต 90% ของระยะใกล้โลกที่สุด" ไม่ชัดเจน แต่ตัวอย่างจากเว็บไซต์ของนอลล์แสดงให้เห็นว่าเขาหมายความว่าระยะห่างโลก-ดวงจันทร์มีค่าน้อยกว่าหนึ่งในสิบของพิสัยที่เป็นไปได้)
คำว่า ซูเปอร์มูน ไม่ได้รับการยอมรับหรือใช้กันอย่างกว้างขวางในประชาคมดาราศาสตร์หรือวิทยาศาสตร์ ซึ่งใช้คำว่า "perigee-syzygy" แทน คำว่า "perigee" เป็นจุดที่ดวงจันทร์อยู่ใกล้โลกที่สุดในวงโคจร และ "syzygy" เป็นจันทร์เพ็ญหรือจันทร์ดับ เมื่อโลก ดวงอาทิตย์และดวงจันทร์เรียงตัวกันเกือบเป็นเส้นตรง ดังนั้น ซูเปอร์มูนจึงอาจเป็นสองปรากฏการณ์นี้ที่เกิดขึ้นพร้อมกัน ถึงแม้ว่านักวิทยาศาสตร์จะยังไม่มีการประดิษฐ์คำขึ้นเรียกก็ตาม
ความเชื่อมโยงกับภัยพิบัติทางธรรมชาติ

การคาดคะเนว่ามีความเชื่อมโยงระหว่างการเกิดปรากฏการณ์ซูเปอร์มูนกับภัยพิบัติทางธรรมชาติอย่างเช่นแผ่นดินไหวและคลื่นสึนามินั้นมีความหนักแน่นน้อยมาก มีการโต้แย้งว่าภัยพิบัติทางธรรมชาติหลายครั้งได้เกิดขึ้นในปีที่เกิดปรากฏการณ์ซูเปอร์มูนขึ้น ซึ่งได้รับอิทธิพลจากแรงโน้มถ่วงที่เพิ่มมากขึ้นของดวงจันทร์ ถึงแม้ว่าเนื่องจากการเปลี่ยนแปลงระยะห่างจากโลกของดวงจันทร์ การให้เหตุผลนี้จะไม่ได้รับการสนับสนุนหากภัยพิบัติที่กล่าวถึงนั้นตรงกับวันที่เกิดซูเปอร์มูน
มีการให้เหตุผลว่าแผ่นดินไหวในมหาสมุทรอินเดีย พ.ศ. 2547 ได้รับอิทธิพลมาจากซูเปอร์มูนที่เกิดขึ้นสองสัปดาห์ถัดมาเมื่อวันที่ 10 มกราคม พ.ศ. 2548 อย่างไรก็ตาม เมื่อวันที่ 26 ธันวาคม พ.ศ. 2547 (ที่เกิดภัยพิบัติขึ้น) ดวงจันทร์อยู่ในจุดที่อยู่ไกลโลกที่สุด ดังนั้น ปรากฏการณ์ซูเปอร์มูนจึงไม่สามารถเกิดขึ้นได้
นักโหราศาสตร์[ใคร?]ระบุว่าแผ่นดินไหวและคลื่นสึนามิในโทโฮะกุ พ.ศ. 2554 ได้รับอิทธิพลมาจากซูเปอร์มูนที่เกิดขึ้นเมื่อวันที่ 19 มีนาคม ซึ่งเป็นซูเปอร์มูนที่เข้าใกล้โลกมากที่สุดนับตั้งแต่ พ.ศ. 2535 ปัญหาคือ เมื่อวันที่ 11 มีนาคม (ที่เกิดภัยพิบัติขึ้น) ดวงจันทร์อยู่ใกล้จุดที่อยู่ไกลโลกมากกว่าจุดที่อยู่ใกล้โลก ที่ระยะห่างประมาณ 400,000 กิโลเมตร ซึ่งอยู่ไกลกว่าระยะห่างเฉลี่ยระหว่างโลกและดวงจันทร์เสียอีก
สมเด็จพระเจ้าบรมวงศ์เธอ เจ้าฟ้าฉิมใหญ่

| สมเด็จพระเจ้าบรมวงศ์เธอ เจ้าฟ้าฉิมใหญ่> พระราชชายาในสมเด็จพระเจ้ากรุงธนบุรี สมเด็จพระเจ้าบรมวงศ์เธอชั้น 1. |
| --- | --- |
ประสูติ: ไม่ปรากฏ
สิ้นพระชนม์: พ.ศ. 2322
พระสวามี: สมเด็จพระเจ้ากรุงธนบุรี
พระบุตร: หม่อมเหม็น
ราชวงศ์: ธนบุรี (เสกสมรส) จักรี (สถาปนา)
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: สมเด็จพระอมรินทราบรมราชินี
สมเด็จพระปฐมบรมวงศ์ หรือ สมเด็จพระเจ้าบรมวงศ์เธอ เจ้าฟ้าฉิมใหญ่ (สมัยกรุงศรีอยุธยา - พ.ศ. 2322) หรือ เจ้าจอมมารดาฉิมใหญ่ ในสมเด็จพระเจ้ากรุงธนบุรี มีพระนามเดิมว่า ฉิมใหญ่ หรือ หวาน เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่สมเด็จพระอมรินทราบรมราชินี
เจ้าจอมมารดาฉิมใหญ่พระราชชายาในสมเด็จพระเจ้ากรุงธนบุรี และได้ประสูติพระราชโอรสคือเจ้าฟ้าสุพันธุวงศ์ (ต่อมาคือ เจ้าฟ้าอภัยธิเบศร์, เจ้าฟ้าธรรมาธิเบศร์ และหม่อมเหม็น ตามลำดับ) แต่เจ้าจอมมารดาฉิมใหญ่ได้ถึงแก่อนิจกรรมหลังจากนั้น 12 วัน หลังการปราบดาภิเษกของพระบาทสมเด็จพระพุทธยอดฟ้าจุฬาโลก ได้มีการสถาปนาเจ้าจอมมารดาฉิมใหญ่ ขึ้นเป็น เจ้าฟ้าฉิมใหญ่ ย้อนหลัง
พระประวัติ > พระชนม์ชีพตอนต้น

สมเด็จพระเจ้าบรมวงศ์เธอ เจ้าฟ้าฉิมใหญ่ ในจดหมายเหตุออกพระนามว่า "หวาน" เป็นพระราชธิดาลำดับที่สามในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่สมเด็จพระอมรินทราบรมราชินี เมื่อยังไม่สิ้นกรุงศรีอยุธยาและไม่ปรากฏหลักฐานที่แน่ชัดว่าประสูติเมื่อใด
มีการสันนิษฐานว่าน่าจะประสูติเมื่อ พ.ศ. 2304 บ้างก็ว่าประสูติช่วงปี พ.ศ. 2306-2307 และไม่เกินปี พ.ศ. 2308 เพราะพระบาทสมเด็จพระพุทธเลิศหล้านภาลัย ประสูติในเดือนกุมภาพันธ์ พ.ศ. 2310
พระประวัติ > เข้ารับราชการฝ่ายใน

เมื่อสมเด็จพระเจ้ากรุงธนบุรีปราบดาภิเษกเป็นพระมหากษัตริย์แห่งกรุงธนบุรี พระบาทสมเด็จพระพุทธยอดฟ้าจุฬาโลกมหาราชขณะนั้นทรงดำรงพระยศเป็นเจ้าพระยามหากษัตริย์ศึก ได้ถวายตัวคุณฉิมใหญ่เป็นบาทบริจาริกาในสมเด็จพระเจ้ากรุงธนบุรี และให้ประสูติการพระราชโอรสพระนามว่า "เจ้าฟ้าเหม็น" ต่อมาทรงพระนามว่า "สมเด็จพระเจ้าลูกเธอ เจ้าฟ้าสุพันธุวงศ์" เมื่อวันที่ 17 กันยายน พ.ศ. 2322 ดังปรากฏใน จดหมายเหตุความทรงจำกรมหลวงนรินทรเทวี ซึ่งได้บันทึกเรื่องราวดังกล่าวไว้ ความว่า
เจ้าฟ้ากษัตริย์ศึกเข้าเมืองได้ ณ วันจันทร์ ขึ้น ๓ ค่ำ เดือน ๑๐ เจ้าเมืองหนี ได้พระแก้วพระบาง พระไอยกาเข้าเมืองได้ ๓ วัน เจ้าลูกทรงครรภ์ประสูตร์เจ้า ณ วันศุกร์ ขึ้น ๗ ค่ำ เดือน ๑๐  ประสูตร์เปนพระราชกุมาร ประโคมแตรสังข์ลั่นฆ้องไชย แมงมุมทั้งไข่จิ้งจกตกพร้อมกัน แมงมุมอนิจกรรม จิ้งจกไปได้ ๑๒ วัน เจ้าแม่สิ้นพระชนม์ ส่วนเจ้าลูกให้พระพี่นางเธอเอาไปเลี้ยง ให้นามเจ้าสุพันทวงษ์
ซึ่งนิมิตดีคือพระบาทสมเด็จพระพุทธยอดฟ้าจุฬาโลกมหาราช ได้ทำศึกตีเวียงจันทน์แตกได้พระแก้วมรกตและพระบางมาสู่พระนคร ส่วนลางร้ายคือแมงมุมและจิ้งจกตกลงมาพร้อมกัน หลังจากนั้นเจ้าจอมมารดาฉิมใหญ่ก็สิ้นพระชนม์ แต่ขณะเดียวกันการ "ประโคมแตรสังข์ลั่นฆ้องไชย" เป็นสิ่งที่แสดงให้เห็นว่าพระราชโอรสที่ประสูติเป็นเจ้าฟ้าทั้ง ๆ ที่ผู้ให้กำเนิดเป็นเพียงเจ้าจอมมารดาเท่านั้น ซึ่งกรณีในกรณีดังกล่าวจัดว่าเป็นเจ้าฟ้าตั้ง
พระประวัติ > หลังการสิ้นพระชนม์

เจ้าจอมมารดาฉิมใหญ่สิ้นพระชนม์ลงในปี พ.ศ. 2322 การนี้ฝ่ายกรุงธนบุรีจึงมีใบบอกเพื่อแจ้งข่าวร้ายไปยังพระบาทสมเด็จพระพุทธยอดฟ้าจุฬาโลกมหาราชซึ่งขณะนั้นมิได้อยู่ในพระนคร และยังติดศึกอยู่ที่เวียงจันทน์ ความว่า
ศพนั้นก่อกุฎไว้ ณ วัดบางยี่เรือ ให้ประโคมทุกเพลาฯ ณ เดือนอ้าย มีศุภอักษรขึ้นไปถึงเจ้าฟ้ากษัตริย์ศึก ว่าสำเร็จการศึกแล้วให้กลับลงมา บุตรนั้นเสียแล้ว ยังแต่หลานเป็นผู้ชาย
ส่วนการศพของเจ้าจอมมารดาฉิมใหญ่ก็ถูกจัดขึ้นอย่างเจ้าฟ้าที่วัดบางยี่เรือ พระบาทสมเด็จพระจุลจอมเกล้าเจ้าอยู่หัวมีพระราชวิจารณ์เพิ่มเติมไว้ว่า
การพระศพสมเด็จพระเจ้าปฐมบรมไอยิกาเธอ ซึ่งเปนพระมารดาเจ้าฟ้าเหม็นองค์นี้ มีหมายว่า จุลศักราช ๑๑๔๓ ปีชวดโทศกมีหมายเวรควรรู้อัศว์ ว่าเจ้าพระยาจักรีรับมีรับสั่งใส่เกล้าฯ สั่งว่าจะได้พระราชทางเพลิงพระศพพระมารดาสมเด็จพระเจ้าลูกเธอ ณ วัดบางยี่เรือนอก ให้ทำการเมรุเปนอย่างพระศพเจ้าฟ้า แลเครื่องการพระศพครั้งนี้ เจ้าพระยาจักรีให้ช่างทำสังเคตเอก ฉัตรราชวัตรหีบบุทองอังกฤษทั้งสิ้น แลโรงพิเศษ ทิมพระสงฆ์สังเคตสามสร้าง แลโรงโขนนางรำ ระทาดอกไม้เพลิงต้นกัลปพฤกษ์ การทั้งปวงเหมือนพระศพกรมขุนอินทรพิทักษ์ พระเจ้านราสุริวงษ์ จะได้พระราชทานเพลิงพระศพพระมารดาสมเด็จพระเจ้าลูกเธอ ณะ เดือน ๗ ปีวอกโทศก หลวงศรีกาฬสมุดให้ตัวอย่าง มีรูปเมรุ ในงานเมรุคราวนี้พระราชทานเงินโรงการเล่นขึ้นทุก ๆ อย่าง
ทั้งนี้การศพดังกล่าวถือเป็นการถวายพระเกียรติตามศักดิ์ที่เป็นพระราชมารดาของเจ้าฟ้า ปรากฏพระนามจารึกที่พระโกศว่า "เจ้าครอกฉิมใหญ่" และหลังการปราบดาภิเษกของพระบาทสมเด็จพระพุทธยอดฟ้าจุฬาโลกมหาราช ก็ได้ยกเจ้าจอมมารดาฉิมใหญ่ขึ้นเป็นเจ้าฟ้าย้อนหลังด้วยเช่นกัน
ผู้สืบเชื้อสาย

ส่วนเจ้าฟ้าสุพันธุวงศ์ พระราชโอรสเพียงพระองค์เดียวของพระองค์ ได้รับการสถาปนาในรัชกาลที่ 1 เป็น สมเด็จเจ้าฟ้าอภัยธิเบศร์ กรมขุนกระษัตรานุชิต และเปลี่ยนพระนามเป็น ธรรมาธิเบศร์ ครั้นในรัชสมัยพระบาทสมเด็จพระพุทธเลิศหล้านภาลัย ทรงถูกฟ้องร้องว่าคิดวางแผนก่อการกบฏ จึงถูกถอดยศเป็น "หม่อมเหม็น" และถูกสำเร็จโทษด้วยท่อนจันทน์ ที่วัดปทุมคงคา พร้อมพระโอรสทั้งหกพระองค์ เหลือแต่เหล่าพระธิดาซึ่งถูกถอดพระยศเป็น คุณ หรือ หม่อม
อย่างไรก็ตามในรัชสมัยพระบาทสมเด็จพระมงกุฎเกล้าเจ้าอยู่หัว ผู้สืบเชื้อสายของหม่อมเหม็นได้รับพระราชทานนามสกุลว่า "อภัยกุล"
พระอิสริยยศ

คุณฉิมใหญ่
เจ้าจอมฉิมใหญ่
เจ้าจอมมารดาฉิมใหญ่ / เจ้าครอกฉิมใหญ่
พระอิสริยยศภายหลังสิ้นพระชนม์
สมเด็จพระเจ้าลูกเธอ เจ้าฟ้าฉิมใหญ่
สมเด็จพระเจ้าพี่นางเธอ เจ้าฟ้าฉิมใหญ่
สมเด็จพระเจ้าปฐมบรมไอยิกาเธอ เจ้าฟ้าฉิมใหญ่
สมเด็จพระเจ้าบรมวงศ์เธอ เจ้าฟ้าฉิมใหญ่
อุปนิษัท

อุปนิษัท (เทวนาครี : उपनिषद् อุปนิษทฺ, ไอเอเอสที: upaniṣad) เป็นคัมภีร์ของศาสนาฮินดู เนื้อหาเป็นหลักธรรม หรือคำสอนอันลึกซึ้ง นับเป็นส่วนสุดท้ายของวรรณกรรมพระเวท (วรรณกรรมพระเวทส่วนอื่นได้แก่ สังหิตา, พราหมณะ, อารัณยกะ) และเนื่องจากเป็นส่วนสุดท้ายของวรรณกรรมพระเวท จึงอีกอย่างหนึ่งว่า "เวทานฺต" (เวทานตะ)
คำว่า “อุปนิษัท” (อุปนิษทฺ) มาจากคำอุปสรรค อุป+นิ+ (ธาตุ) สทฺ   ความหมายคือ “นั่งลงใกล้...” ดังนั้นจึงมีนักปราชญ์บางคนอธิบายความหมายของคำ “อุปนิษทฺ” ว่า คือความรู้ที่ได้จากการนั่งลงใกล้กับเท้าทั้งสองของอาจารย์เพื่อฟังคำสอน (ซึ่งการถ่ายทอดความรู้ที่เป็นความลับจะถ่ายทอดกันในลักษณะนี้)  แต่นักปราชญ์ชาวอินเดียได้อธิบายความหมายของคำ “อุปนิษทฺ” ว่าหมายถึง การทำลายความโง่เขลาด้วยการเปิดเผยความรู้เกี่ยวกับจิตวิญญาณสูงสุดและตัดขาดจากสิ่งผูกรัดทางโลก
นอกจากนี้คำ “อุปนิษทฺ” ยังให้ความหมายในลักษณะที่เกี่ยวข้องกับความลึกลับ เช่น ลัทธิที่ลักลับ ลัทธิที่ปกปิด ถ้อยคำที่ลึกลับ เป็นต้น ต่อมาได้มีการนำเอาคำ “อุปนิษทฺ” มาใช้เรียกวรรณกรรมส่วนท้ายสุดของพระเวท ซึ่งเนื้อหาความรู้ในวรรณกรรมส่วนนี้จะมีลักษณะเป็นปรัชญาที่ลึกซึ้ง อุปนิษัทจึงมีชื่อเรียกอีกชื่อหนึ่งว่า “เวทานตะ (เวทานฺต)” มาจากคำสมาส เวท (คำนามของธาตุ วิทฺ) + อนฺต (สุดท้าย) มีความหมายว่า “ส่วนท้ายสุดของพระเวท” ในกลุ่มนักปราชญ์ชาวอินเดียยังคงยึดถือว่า อุปนิษัทเป็นวรรณกรรมประเภทศรุติ สำหรับคำว่า “เวทานตะ” นั้นเป็นคำที่พ้องกับชื่อปรัชญาอินเดียสาขาหนึ่งใน 6 สาขาที่เป็น “อาสติกะ (อาสฺติก)” (ความคิดที่ยอมรับอำนาจของพระเวทและเชื่อในความมีอยู่ของพระเจ้าและโลกอื่น) คือ ปรัชญาเวทานตะ และปรัชญาสาขานี้ก็ยึดถือว่าคัมภีร์อุปนิษัทหลายอุปนิษัทเป็นคัมภีร์สำคัญของสาขา
ลูกไม้ลายรัก

| ลูกไม้ลายรัก |
| --- | --- |
ประเภท: ละครโทรทัศน์
พัฒนาโดย: บริษัท ฟีล กู๊ด เอ็นเทอร์เทนเม้นท์ จำกัด
เขียนโดย: บทประพันธ์โดย : สองพธู บทโทรทัศน์โดย : 6 ดรุณี
กำกับโดย: ทวีวัฒน์ วันทา
แสดงนำ: ณฐณพ ชื่นหิรัญ นันทนัช โล่ห์สุวรรณ ภูดิศ สุริยวงศ์ เมริศา โยธิกุล สมมาตร ไพรหิรัญ เพ็ญพักตร์ ศิริกุล
ดนตรีแก่นเรื่องเปิด: เรียกว่ารักหรือเปล่า - พิษณุ นิ่มสกุล, มิณฑิตา วัฒนกุล
ดนตรีแก่นเรื่องปิด: ทีละนิด - แจ็คกี้ ชาเคอลีน
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 24 ตอน
การผลิต
ผู้อำนวยการสร้าง: ธิติมา สังขพิทักษ์
ความยาวตอน: 75 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 22 ธันวาคม พ.ศ. 2557 – 22 มกราคม พ.ศ. 2558
ลูกไม้ลายรักเป็นละครโทรทัศน์ไทยแนวดราม่า-โรแมนติก-คอมเมดี หนึ่งในละครชุด สามหัวใจเสริมใยเหล็ก บทประพันธ์โดย สองพธู บทโทรทัศน์โดย 6 ดรุณี ผลิตโดย บริษัท ฟีล กู๊ด เอ็นเทอร์เทนเม้นท์ จำกัด กำกับการแสดงโดย ทวีวัฒน์ วันทา ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 22 ธันวาคม พ.ศ. 2557–22 มกราคม พ.ศ. 2558 นำแสดงโดย ณฐณพ ชื่นหิรัญ, นันทนัช โล่ห์สุวรรณ และนักแสดงชั้นนำอีกมากมาย
เรื่องย่อ

ภัทรดนัย จงวัฒนา เป็นลูกชายเจ้าของชุดชั้นในรายใหญ่ในไทย วันหนึ่งพ่อเขาเกิดป่วยขึ้นมา จึงต้องทำให้ลูกชายต้องมารับหน้าที่บริหารแทนจึงมาพบกับ กลอยตา ทองกำเนิด จนก่อให้เกิดเป็นความรักขึ้น
รายชื่อนักแสดงนำ

ณฐณพ ชื่นหิรัญ  รับบทเป็น  ภัทรดนัย จงวัฒนา (คุณต่อ)
นันทนัช โล่ห์สุวรรณ  รับบทเป็น  กลอยตา ทองกำเนิด (ก้อย)
ภูดิศ สุริยวงศ์  รับบทเป็น  ภูวดล (คุณภู)
เมริศา โยธิกุล  รับบทเป็น  อรรัมภา (คุณรัมภา)
สมมาตร ไพรหิรัญ  รับบทเป็น  ภพธรรม (พ่อของต่อ)
เพ็ญพักตร์ ศิริกุล  รับบทเป็น  ขวัญฤดี (แม่ของต่อ)
พนมกร ตังทัตสวัสดิ์  รับบทเป็น  ภพธร (น้องชายภพธรรม)
สุธิตา เกตานนท์  รับบทเป็น  จิตรา
นฤมล พงษ์สุภาพ  รับบทเป็น  ป้าดวงใจ
วราพรรณ หงุ่ยตระกูล  รับบทเป็น  จุรี
ธัณย์สิตา สุวัชราธนากิตติ์  รับบทเป็น  ปองรัก
กิตติ์ลภัส  กรสุทธิ์ไรวรรณ  รับบทเป็น  หงส์หยก
วิชัย จงประสิทธิ์พร  รับบทเป็น  เกียรติยศ
ปราโมทย์ เทียนชัยเกิดศิลป์  รับบทเป็น  ยามวิชัย
ศิรินุช เพ็ชรอุไร  รับบทเป็น  เพ็ญศรี
ราตรี วิทวัส  รับบทเป็น  วรรณา
โจโจ้ ไมอ๊อคซิ  รับบทเป็น  โอฬาร
พวง เชิญยิ้ม  รับบทเป็น  ยามน้อย
ขวัญฤดี กลมกล่อม  รับบทเป็น   มะปราง (แม่ของภูวดล)
สุเมธ องอาจ  รับบทเป็น  อาจารย์ไตรภพ (พ่อของภูวดล / อาจารย์ของก้อย)
ปิยะดา ตุรงคกุล  รับบทเป็น  ปรุงใจ (ปรุง)
ศานติ สันติเวชชกุล  รับบทเป็น  เดชา
ศิรินทร ศรีแก้ว  รับบทเป็น  ปราณี
อิสระพงษ์ เตชะแก้ว รับบทเป็น นิคม
รายชื่อนักแสดงนำ > นักแสดงรับเชิญ

วันสิริ อ่องอำไพ  รับบทเป็น  อวล
พัชรวลัย พงษ์ภมร  รับบทเป็น  อิงดาว
ภูวดล เวชวงศา
ด.ช.ณรชต เหลืองตระการ  รับบทเป็น นาวิก
ด.ช.ปราโมชย์ สุขพิริยะ รับบทเป็น คุณต่อ (วัยเด็ก)
ด.ญ.รัศมี โชติวาสะวงศ์ รับบทเป็น อรรัมภา (วัยเด็ก)
เพลงประกอบละคร

เพลง เรียกว่ารักหรือเปล่า (เพลงเปิด) - ขับร้องโดย พิษณุ นิ่มสกุล, มิณฑิตา วัฒนกุล
เพลง ต้นทุน - ขับร้องโดย ธนพล อินทฤทธิ์
เพลง ทีละนิด (เพลงปิด) - ขับร้องโดย แจ็คกี้ ชาเคอลีน
แหล่งข้อมูลอื่น

เรื่องย่อละคร ลูกไม้ลายรัก : กระปุก
ลูกไม้ลายรัก ที่สยามโซน
เพลงประกอบละคร ลูกไม้ลายรัก : Qikplay.com
| ไทยทีวีสีช่อง 3: ละครวันจันทร์ - ศุกร์ 18:30 - 19:45 น>  |
| --- | --- | --- |
| ก่อนหน้า | ลูกไม้ลายรัก | ถัดไป |
| หวานใจนายกระจอก | ลูกไม้ลายรัก | สิงห์สี่แคว  |
นาระ เอื้อทวีกุล

| นาระ เอื้อทวีกุล |
| --- | --- |
เกิด: 1 มีนาคม พ.ศ. 2529 (38 ปี) รัตนารัตน์ เอื้อทวีกุล
คู่สมรส: ชวิทย์ เสรีวัฒโนภาส (2558–ปัจจุบัน)
บุตร: 3 คน
อาชีพ: นักแสดง, นางแบบ
ผลงานเด่น: หนูอ้าย –  คุณชายปวรรุจ
ThaiFilmDb
นาระ เอื้อทวีกุล หรือชื่อเดิม รัตนารัตน์ เอื้อทวีกุล ชื่อเล่น เพชร (เกิด 1 มีนาคม พ.ศ. 2529  — )  นักแสดงและนางแบบชาวไทย เป็นฝาแฝดกับ พลอย รัตนรัตน์ เอื้อทวีกุล
นาระ สำเร็จการศึกษาจากโรงเรียนราชินี (รุ่นเดียวกับ ปกฉัตร เทียมชัย) ต่อมาศึกษาที่คณะ  Business of Arts Major Japanese มหาวิทยาลัยอัสสัมชัญ
นาระ เข้าวงการจากการแสดงภาพยนตร์โฆษณาซิตต้า จากนั้น ยุวดี ไทยหิรัญ เจ้าของค่ายยูม่าได้ทาบทามมาแสดงละคร สายสืบสายสะดือ ร่วมกับ รัตน์รัตน์ แฝดน้อง และรับบทเป็นฝาแฝดกันอีกครั้งในละคร ชมพู่แก้มแหม่ม รัตนารัตน์ มีผลงานแสดงบทนำในภาพยนตร์ บิ๊กบอย
ชีวิตส่วนตัวแต่งงานกับ บีท ชวิทย์ เสรีวัฒโนภาส น้องชายต่างบิดาของ ชญาดา ลิ่วเฉลิมวงศ์ และ จณิสตา ลิ่วเฉลิมวงศ์ ปัจจุบัน เพชร นาระ มีบุตรชายทั้งหมด 3 คน คือ
ชาร์วี เสรีวัฒโนภาส ชื่อเล่นว่า น้องชาร์วี เกิดวันที่ 14 กุมภาพันธ์ พ.ศ. 2559
นาร์วาฬ เสรีวัฒโนภาส ชื่อเล่นว่า น้องนาร์วาฬ เกิดเมื่อวันที่ 6 มกราคม พ.ศ. 2561
เรย์วิน เสรีวัฒโนภาส ชื่อเล่นว่า น้องเรย์วิน เกิดเมื่อวันที่ 15 มีนาคม พ.ศ. 2564
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2549 | สายสืบสายสะดือ | กุ๊กกิ๊ก | ช่อง 3 |
| 2551 | ชมพู่แก้มแหม่ม | ลำเนา | ช่อง 3 |
| 2553 | วิวาห์ว้าวุ่น | ปุ๊กกี้ | ช่อง 3 |
| 2553 | บางรักซอย 9 | น้ำตาล (รับเชิญ) | ช่อง 9 |
| 2555-2557 | จุดนัดภพ | จี๋ จิราธร แสงเงิน | ช่อง 3 |
| 2556 | คุณชายปวรรุจ | หนูอ้าย | ช่อง 3 |
| 2558 | Devil Lover เผลอใจ..ให้นายปีศาจ | โมโมโกะ (นางร้าย) | จีเอ็มเอ็ม 25 |
| 2564 | สุกี้ยากี้ |  | ช่อง 3 (ออนไลน์) |
| 2564 | บัวแล้งน้ำ |  | ช่อง 3 (ออนไลน์) |
ผลงาน > ภาพยนตร์

(2553) บิ๊กบอย แสดงเป็น ... นิว คู่กับ โทนี่ รากแก่น
ผลงาน > มิวสิกวิดีโอ

7 วันที่ฉันเหงา - สุกฤษฎิ์ วิเศษแก้ว
ปล่อยตัวปล่อยใจ - รุจ เดอะสตาร์
ไม่แข่งยิ่งแพ้ - เบิร์ด ธงไชย แมคอินไตย์
คนไม่ดีต้องมีสักคน - La Sista
ของหายอยากได้คืน - เต้น นรารักษ์
หยุดเข็มนาฬิกา แค่นาทีเดียว - นิว จิ๋ว
(2556) ความรักไม่อนุญาต - ปนัดดา เรืองวุฒิ
ผลงาน > ถ่ายแบบนิตยสาร

Campus
Lisa weekly Vol.8 No.10
OZONE vol. 1 no. 2 March 2004